5.4.2023
ET
Euroopa Liidu Teataja
C 125/65 Kolmapäev, 14. september 2022
37. kutsub komisjoni ja liikmesriike julgustama kohalike ja piirkondlike omavalitsuste otsest kaasamist projektide kavandamisse ja elluviimisse, sealhulgas töötades välja üksikasjalikud rakendussuunised ja suurendades nende suutlikkust algatuse „Uus Euroopa Bauhaus“ rakendamiseks; nõuab tungivalt, et piirkondlikud ja kohalikud omavalitsused uuriksid, kuidas saavad kohalikud kultuuriasutused algatuse „Uus Euroopa Bauhaus“ põhimõtete rakendamisest kasu, eelkõige oma kliimajalajälje vähendamiseks;
38. rõhutab sellega seoses, et 2022. aasta eelarves sisalduv ettevalmistav meede „Uue Euroopa Bauhausi teadmushalduse platvorm“ võib aidata suuniseid ühtlustada ja võimalikele taotlejatele rahastamisvõimaluste kohta teavet jagada ning et alates 2023. aastast võidakse seda meedet veelgi laiendada;
39. rõhutab, kui tähtis on anda kohalikele ja piirkondlikele omavalitsustele rohkem paindlikkust, et nad saaksid katsetada algatuse „Uus Euroopa Bauhaus“ projektidega, ning rõhutab potentsiaali, mis võimaldab reguleeritud testimiskeskkonnal ringmajanduses ja algatuse „Uus Euroopa Bauhaus“ raames innovatsiooni hoogustada;
40. on veendunud, et algatus „Uus Euroopa Bauhaus“ peaks olema osa laiemast Euroopa kultuurialasest kokkuleppest; rõhutab, et algatus „Uus Euroopa Bauhaus“ peaks omaks võtma ja edendama kultuuri- ja loomesektori ning tööstuse, sealhulgas kultuuriloojate kasutamata potentsiaali kestliku majanduskasvu soodustajate ning uuenduslike, kvaliteetsete teenuste ja toodete allikana, tagades kultuuri- ja loomesektori ning tööstuse kaasamise, mida toetavad sihipärased suunised, ning avades uued võimalused koostööks, vastastikuseks õppimiseks, suutlikkuse suurendamiseks ja kultuurivahetuseks, tagades samal ajal asjaosalistele õiglased töötingimused ja õiglase tasustamise; rõhutab, et algatusega „Uus Euroopa Bauhaus“ seotud kultuuriürituste keskkonnakestlikkust tuleks edendada;
41. kutsub komisjoni üles lubama Euroopa Parlamendil olla tihedamalt kaasatud asjaomastesse algatuse „Uus Euroopa Bauhaus“ organitesse, näiteks kõrgetasemelisse ümarlauda;
42. nõuab, et tulevane algatuse „Uus Euroopa Bauhaus“ labor panustaks teadusuuringutesse ja innovatsiooni algatuse „Uus Euroopa Bauhaus“ sihtvaldkondades; rõhutab, et algatuse „Uus Euroopa Bauhaus“ labor peab esitama uuenduslikud soovitused, tegema koostööd teiste institutsioonide, riiklike ja kohalike valitsuste ning sidusrühmadega, sealhulgas kodanikuühiskond ja kogukonnarühmad, ning kehtestama algatusega kooskõlas selged ja läbipaistvad tegevus- ja aruandluseeskirjad; nõuab tungivalt, et komisjon kiirendaks labori kasutuselevõttu ja eraldaks sellele piisavad vahendid;
43. tunneb heameelt algatuse „Uus Euroopa Bauhaus“ festivali ja iga-aastaste algatuse „Uus Euroopa Bauhaus“ auhindade loomise üle, mis peaksid kajastama liidu rikkalikku kultuurilist mitmekesisust ja otsima koostoimeid teiste asjakohaste Euroopa auhindade ja sündmustega; rõhutab algatuse „Uus Euroopa Bauhaus“ ürituste korraldamise olulisust kogu Euroopas, et jõuda rohkemate inimesteni ja tõsta teadlikkust algatuse kohta, sealhulgas konkreetsete sündmuste, festivalide ja algatuse „Uus Euroopa Bauhaus“ Euroopa aasta loomise kaudu;
44. kutsub komisjoni üles kavandama iga-aastaste algatuse „Uus Euroopa Bauhaus“ festivalide sihtkohti, võttes arvesse UNESCO poolt „maailma arhitektuuripealinnadeks“ valitud Euroopa linnu; soovitab korraldada algatuse „Uus Euroopa Bauhaus“ festival maailma arhitektuuripealinnadeks valitud ELi linnades, et edendada Euroopa arhitektuuri ja innovatsiooni;
45. kutsub komisjoni üles looma algatuse „Uus Euroopa Bauhaus“ projektide ja tegevuse kohta avaliku, digitaalse ja hõlpsasti juurdepääsetava andmebaasi ja seda korrapäraselt ajakohastama, et muuta algatuse tulemused nähtavamaks, arendada algatust „Uus Euroopa Bauhaus“ edasi parimate tavade põhjal, sealhulgas kultuurisektoris, ning tugevdada teadmiste jagamist, teadus- ja arendustegevust;
46. nõuab algatuse „Uus Euroopa Bauhaus“ kommunikatsiooni-, teavitus- ja nähtavusalaste jõupingutuste suurendamist, austades samal ajal mitmekeelsust, et suurendada inimeste teadmisi algatuse kohta, selle toetamist ja selles osalemist, eelkõige kaasava üldsuse teavitamise, sealhulgas sotsiaalmeedia ja digitaalsete väljaannete kaudu, nagu teadlikkuse tõstmise